खबरों के मुताबिक, 'लखनऊ के एसएसपी दीपक कुमार ने अच्छा वर्ताव किया. कॉल पर पूरी जानकारी दी. कहा,'ज्यादा परेशानी हो तो ऑफिस आ जाओ. मैं आपके केस को दिखवाता हूं.' इसके बाद लखीमपुर खीरी के एसपी शिवासिम्पी चन्नपा को कॉल की. इस बार फरियादी के बजाय मुखबिर के रूप में आईजी आवाज बदलकर बोले- साहब संपूर्णानगर के जंगल में कटाई हो रही है. माजरा समझे बगैर कप्तान ने वन विभाग को कॉल करने की सलाह दी, फिर बोले देखते हैं और फोन काट दिया.